Рушат Мөдәрисов

**'
**Рушат Мөдәрисов*', Рушат Салих улы Мөдәрисов (*1974 елның 24 феврале, ССРБ, РСФСР, БАССР, Бүздәк районы, Сабай*) — драма актеры, [[Уфа дәүләт «Нур» татар театры]] актеры (*1993 елдан*), [[Башкортстан Республикасының атказанган артисты|Башкортстанның]] (2008) һәм [[Татарстанның атказанган артисты|Татарстанның]] атказанган, Башкортстанның [[Башкортстан Республикасының халык артисты|халык]] (2019) артисты.

== Тәрҗемәи хәле ==
[[1974 ел]]ның [[24 февраль|24 февралендә]] [[БАССР]] [[Бүздәк районы]] [[Иске Сабай|Сабай]] авылында өч балалы гаиләдә төпчек бала булып туган. Апасы, абыйсы бар. Әтисе Салих җырларга яраткан, әнисе оста итеп гармунда уйнаган. Рушат бәләкәйдән үк җырларга ярата, мәктәпнең үзешчән театр түгәрәгендә иң актив катнашучыларның берсе була. [[Бүздәк районы|Районда]], [[Иске Сабай|авылда]] үткәрелгән барлык мәдәни чараларда, концертларда, төрле смотр-конкурсларда катнаша. Рушат мәктәпне тәмамлаган елны яңа ачылган [[Нур театры|«Нур»]] театры өчен махсус курс җыялар. [[Уфа дәүләт сәнгать институты]] театр факультетының актерлык бүлегендә беренче махсус төркемне, беренче татар телле курсны тәмамлаган (*педагоглары Фәрдүнә Касыймова, Байрас Ибраһимов*). Икенче курстан (*1993 ел*) спектакльләрдә күмәк күренешләрдә катнаша башлый. Шул ук елны театр штатына артист итеп алына һәм [[1993 ел]]дан [[Уфа дәүләт «Нур» татар театры]]нда хезмәт итә. Беренче тапкыр сәхнәгә [[Фатих Сәйфи-Казанлы]]ның «Ямьсез тормыш» драмасында күмәк күренештә чыга. [[1994 ел]]да [[Хәй Вахит]]ның «Бердәнберем — бәхет гөлем» спектаклендә, соңрак [[Гозәир Хаҗибәков]]ның «[[Аршин мал алан]]» («Рәхмәт сиңа, Сөләйман!») музыкаль комедиясендә төп рольләрне башкара.

== Иҗаты ==
Р. С. Мөдәрисов [[Уфа дәүләт «Нур» татар театры|театрда]] эшләгән елларында сәхнә образларының зур галереясен булдыра. Бүгенге көндә Р. С. Мөдәрисов — театрның әйдәп баручы артистларыннан берсе һәм аның иҗади йөзен формалаштырган «беренче карлыгачлар» когортасына керә. Яшь коллективны үстерүгә һәм аякка бастыруга зур өлеш кертә. Режиссерлардан [[Әхтәм Әбүшахманов|Ә. Ә. Әбүшахманов]], [[Байрас Ибраһимов|Б. Н. Ибраһимов]], Б. Н. Манджиев, И. Р. Сакхаев, [[Әбелхәер Сафиуллин|Ә. К. Сафиуллин]] һ. б. белән эшли.

== Уйнаган кайбер рольләре ==
* *Самсон* — «Ромео һәм Джульетта» [[Уильям Шекспир]]
* *Җамалетдин* — [[Банкрот (спектакль)|«Банкрот»]] [[Галиәсгар Камал]]
* *Исмәгыйль* — [[Галиябану (спиктәкел)|«Галиябану»]] [[Мирхәйдәр Фәйзи]]
* *Бакый* — «Ак калфак» [[Мирхәйдәр Фәйзи]]
* *Рәшит* — «Назлы кияү» [[Кәрим Тинчурин]]
* *Егет* — «Зөләйха» [[Гаяз Исхакый]] 
* *Официант* — «Көз» [[Гаяз Исхакый]]
* *Табиб* — «Өч аршын җир» [[Туфан Миңнуллин]]
* *Рәхмәтулла Хөрмәтуллович* — «Алты кызга бер кияү» [[Туфан Миңнуллин]]
* *Нәбиулла* — «Игезәкләр» [[Әнгам Атнабаев]]
* *Сәлах* — «Су юлы» [[Нәҗип Асанбаев]]
* *Ислам* — «Әнкәемнең ак күлмәге» [[Шәриф Хөсәенов]]
* *Һулай* — «Һиҗрәт» [[Нәкый Исәнбәт]]
* *Шәйхулла* — «Күңелләрдә көмеш кыңгырау» [[Данил Салихов]]
* *Агроном Гата* — «Күрәзәче» [[Зөлфәт Хәким]]
* *Рәшит* — «Гүргә керер сер иде» [[Рәлиф Кинҗәбаев]]
* *Гафур* — «Югалма, өметем» [[Хәмит Иргалин]]
* *Нури* — «Җиденче кияү» [[Хәбир Ибраһим]] һ. б.

== Бүләкләре, мактаулы исемнәре ==
* [[2008 ел|2008]] — Башкортстанның атказанган артисты
* [[2019 ел|2019]] — Башкортстанның халык артисты
* Татарстанның атказанган артисты
* [[2024 ел|2024]] — «Татар милләте алдындагы зур хезмәтләре өчен» медале ([[БТК]]) 
* [[2024 ел|2024]] — Константин Станиславскийның көмеш медале (РФ Театр әһелләре берлеге)
* [[2024 ел|2024]] — Башкортстан Республикасы Башлыгының Рәхмәт хаты
== Гаиләсе ==

Хатыны Луиза, балалар бакчасы тәрбиячесе.
:олы [[кыз]]ы [[Алинә Мөдәрисова|Алинә]], драма актрисасы, [[Әлмәт театры|Әлмәт]] (2013 елдан), [[Камал театры|Камал]] (2015 елдан) театрлары артисты. Кияве [[Алмаз Гәрәев]], оныгы Зөбәйдә.
:икенче [[кыз]]ы Раушания, биюче.
:өченче [[кыз]]ы Җәмилә.
:[[ул]]ы Бәхтияр.

== Искәрмәләр ==

== Әдәбият ==
* *Гөлназ Чанышева, Гөлнур Усманова''.  Сәхнәдә хатыным да танымады . «Кызыл таң», 06.04.2017.
* Рушат Мөдәрисов. «Тулпар», 2008 ел, июнь.

## Сылтамалар
*  Рушат Салих улы Мөдәрисов. Нур театры сайты
*  Мударисов Рушат Салихович. kino-teatr.ru

Төркем:Россия актерлары
Төркем:Татар артистлары
Төркем:Башкортстан артистлары
Төркем:Башкортстанның халык артистлары
Төркем:Башкортстанның атказанган артистлары
Төркем:Татарстанның атказанган артистлары
Төркем:Шәхесләр:«Нур» театры
Төркем:Уфа сәнгать институтын тәмамлаучылар